Bryssel 14.02.2005 KOM(2005) 45 lopullinen KOMISSION TIEDONANTO EUROOPAN PARLAMENTILLE JA NEUVOSTOLLE huumausaineiden torjuntaa koskevasta EU :n toimintasuunnitelmasta (2005–2008) {SEK (2005)216} Johdanto Huumausaineet kuuluvat Euroopan kansalaisten suurimpiin huolenaiheisiin ja aiheuttavat yhteiskunnallemme merkittäviä turvallisuus- ja terveyshaittoja. EU:ssa on jopa 2 miljoonaa huumausaineiden ongelmakäyttäjää. Huumausaineiden käyttö on erityisesti nuorten keskuudessa historiallisen korkealla tasolla. HIV-/aids-tartunnan kantajien määrä huumausaineiden käyttäjien keskuudessa kasvaa huolestuttavaa vauhtia. Koska huumausaineiden väärinkäyttö on maailmanlaajuinen ongelma, EU on päättänyt tarttua siihen poliittisella tasolla esimerkiksi käymällä huumausaineita koskevaa vuoropuhelua eri puolilla maailmaa sijaitsevien alueiden kanssa. Toteuttamiskelpoisen ja tehokkaan ratkaisun löytäminen huumausaineongelmaan on sen vuoksi säilytettävä yhtenä Euroopan unionin politiikan painopistealueista. Eurooppa-neuvosto hyväksyi joulukuussa 2004 EU:n huumausainestrategian (2005–2012 ), jossa vahvistetaan puitteet, tavoitteet ja painopistealueet kahdelle perättäiselle nelivuotiselle toimintaohjelmalle. Toimintaohjelmien suunnittelu annettiin komission tehtäväksi. Strategia on erottamaton osa monivuotista Haagin ohjelmaa, jonka tavoitteena on vapauden, turvallisuuden ja oikeuden lujittaminen EU:ssa ja jonka mukaan ”paras mahdollinen suojelun taso vapauden, turvallisuuden ja oikeuden alueella edellyttää yhtenäistä toimintaa monilla eri aloilla sekä EU:n tasolla että jäsenvaltioissa”. Strategian päätavoitteet ovat seuraavat: - saavuttaa korkea terveyden suojelun, hyvinvoinnin ja sosiaalisen yhteenkuuluvuuden taso täydentämällä toimintaa, jota jäsenvaltiot harjoittavat huumausaineiden käytön, huumausaineriippuvuuden sekä huumausaineista aiheutuvien terveydellisten ja sosiaalisten haittojen torjumiseksi ja vähentämiseksi; - varmistetaan kansalaisille korkea turvataso kiinnittäen samalla riittävästi huomiota EU:n saavutuksiin ja arvoihin perusoikeuksiin ja -vapauksiin liittyvissä kysymyksissä; tämä toteutetaan harjoittamalla yhteisen strategian puitteissa tehokasta yhteistyötä huumausaineiden tuotannon, rajatylittävän huumekaupan ja lähtöaineiden kulkeutumisen sekä huumausainerikollisuuden torjumiseksi; - vahvistaa EU:n koordinointijärjestelyitä sen varmistamiseksi, että kansallisella, alueellisella ja kansainvälisellä tasolla toteutetut toimet täydentävät toisiaan ja tehostavat EU:n tasolla ja kansainvälisissä yhteistyökumppanuuksissa harjoitettavaa huumausainepolitiikkaa; EU on yksi huumausaineiden torjuntaan liittyvien toimien tärkeimmistä rahoittajista, minkä vuoksi sen olisi omaksuttava näkyvämpi rooli YK:n ja sen erityisvirastojen kaltaisilla kansainvälisillä foorumeilla. Strategiassa keskitytään huumausainepolitiikan kahteen keskeiseen osa-alueeseen: huumausaineiden kysynnän ja tarjonnan vähentämiseen. Muita keskeisiä aiheita ovat kansainvälinen yhteistyö, tutkimus, tiedotus ja arviointi. Komission toimintasuunnitelmaehdotus perustuu sen laatimaan loppuarviointiin[1] EU:n huumausainestrategiasta ja huumausaineita koskevasta EU:n toimintasuunnitelmasta (2000-2004). Toimintasuunnitelmassa keskitytään erityisesti aloihin, joilla tarvitaan arvioinnin perusteella lisätoimia. Ehdotettuun toimintasuunnitelmaan on otettu toistamiseen joitakin keskeisiä tavoitteita, jotka jäivät saavuttamatta edellisen toimintasuunnitelman kattaman jakson aikana. Komissio on myös kartoittanut tarkoitusta varten perustetulla verkkosivustolla alustavasti kansalaisyhteiskunnan edustajien näkemyksiä tulevaisuuden huumausainepolitiikasta. Komissio laajentaa kuulemista huomattavasti toimintasuunnitelman tultua voimaan, jotta mahdollisimman monet kansalaisyhteiskunnan edustajat eri puolilta EU:ta voisivat osallistua vuoropuheluun huumausainekysymysten ratkaisemisesta. On korostettava, että strategia ja toimintasuunnitelma eivät ole lopullisia tavoitteita sinänsä, sillä vaikka kaikki niille asetetut tavoitteet saavutetaan, niitä ei voida pitää onnistuneina, jos yhteiskunnassamme vallitsevaa huumeongelmaa ei niiden tuloksena saada tuntuvasti lievennettyä. Sitähän EU:n kansalaiset nimenomaan odottavat. Toimintasuunnitelman lopullisena tavoitteena on vähentää huomattavasti huumausaineiden käyttöä väestön keskuudessa sekä rajoittaa laittomien huumausaineiden käytöstä ja kaupasta aiheutuvia sosiaalisia ja terveydellisiä haittoja. Tarkoituksena on tarjota puitteet toimintamallille, johon sisältyvillä erityistoimilla pyritään vähentämään tasapuolisesti sekä huumausaineiden kysyntää että niiden tarjontaa. Erityistoimiin sovellettavat kriteerit ovat seuraavat: - EU:n tasolla toteutettavista toimista olisi saatava ilmeistä lisäarvoa ja tulosten olisi oltava realistisia ja mitattavissa. - Toimien olisi oltava kustannustehokkaita ja niiden olisi edistettävä suoraan vähintään yhden strategiassa määritellyn tavoitteen tai painopistealueen saavuttamista. - Kullakin alalla toteutettavien toimien lukumäärä olisi pidettävä realistisella tasolla. Komissio on laatinut toimintasuunnitelman dynaamiseksi toimintavälineeksi eikä staattiseksi poliittisten tavoitteiden luetteloksi. Suunnitelma noudattelee strategian rakennetta ja tavoitteita, ja siinä keskitytään konkreettisten tulosten saavuttamiseen tietyillä painopistealueilla. Kullekin toimelle on kehitetty arviointivälineet ja -indikaattorit. Nämä on laadittu yhteistyössä Euroopan huumausaineiden ja niiden väärinkäytön seurantakeskuksen (EHNVS) ja Europolin kanssa. EHNVS ja Europol avustavat komissiota toimintasuunnitelman täytäntöönpanon seurannassa, jonka tulosten perusteella komissio julkaisee vuosikertomuksen ja ehdottaa tarvittaessa suunnitelmaan muutoksia. Suunnitelmassa ilmoitetaan selkeästi toimien toteutuksesta vastaavat tahot ja toteutuksen määräajat. Jotta täytäntöönpano pysyisi suunnitellussa aikataulussa, komissio antaa suosituksia jo myöhästyneiden tai todennäköisesti myöhästyvien tavoitteiden täytäntöönpanosta ja myöhästymisen syistä. Komissio toteuttaa vuonna 2008 suunnitelmasta vaikutustenarvioinnin, jonka perusteella se laatii ehdotuksen toiseksi, vuodet 2009–2012 kattavaksi toimintasuunnitelmaksi. Komissio toteuttaa vuonna 2012 strategiaa ja toimintasuunnitelmia koskevan loppuarvioinnin. Arvioinneissa ei käsitellä pelkästään toimintasuunnitelman varsinaista soveltamisalaa, vaan niissä luodaan EHNVS:n ja Europolin tuella yleiskatsaus Euroopan huumausainetilanteen kehitykseen. Se, että toimintasuunnitelman tavoitteet ovat kunnianhimoiset, on sopusoinnussa EU:n kansalaisten kohtaamien ongelmien vakavuuden kanssa. Suunnitelma noudattaa toissijaisuus- ja suhteellisuusperiaatteita sekä jättää täyden liikkumavaran paikallisten, alueellisten, kansallisten ja valtioiden välisten toimien toteuttamiselle kannustaen samalla kaikkia toimijoita pohtimaan, kuinka toimien keskinäistä täydentävyyttä voitaisiin parantaa EU:n huumausainestrategian tavoitteiden saavuttamiseksi. KOORDINOINTI | Strategian yleistavoite 17[2] Koordinointi vaikuttaa ratkaisevasti huumausaineiden torjuntastrategian suunnittelun ja toteutuksen onnistumiseen. | Tavoite | Ehdotettu toimi | Aikataulu | Vastuutaho[3] | Arviointiväline/-indikaattori² | 1. Tehokas koordinointi EU:n ja jäsenvaltioiden tasolla | 1. Jäsenvaltioiden ja komission olisi otettava käyttöön tehokas koordinointijärjestelmä huumausaineiden torjumiseksi ja nimitettävä henkilö, osasto tai elin järjestelmästä vastaavaksi koordinaattoriksi. | 2007 | JV KOM | Komission yhteistyössä EHNVS:n kanssa laatima vuosikertomus kansallisista rakenteista | 2. Jäsenvaltioiden olisi laadittava kansallisen lainsäädäntönsä ja hallintorakenteidensa puitteissa kansallinen huumausaineita koskeva kokonaisstrategia ja/tai toimintasuunnitelma. | 2007 | JV | Ks. edellinen kohta. | 2. Toimintamallin tasapainoisuuden ja monialaisuuden varmistaminen | Jäsenvaltioiden olisi sisällytettävä EU:n yhteiset painopistealueet kansallisiin strategioihinsa/toimintasuunnitelmiinsa. | 2007 | JV | Ks. edellinen kohta. | 3. Kansalaisyhteis-kunnan osallistuminen toimintaan | 1. Komissio antaa vihreän kirjan kansalaisyhteiskunnan kanssa harjoitettavan tehokkaan yhteistyön muodoista. | 2006 | KOM | Komission vihreä kirja | 2. Jäsenvaltioiden olisi otettava huomioon kaikkien asianomaisten ryhmien ja elinten asiantuntemus. | 2007 | JV | Jäsenvaltiot raportoivat vuoteen 2008 mennessä kuulemisen tuloksista neuvoston horisontaaliselle huumausainetyöryhmälle. | 3. Komissio toteuttaa Eurobarometri-kyselyn nuorten asenteista huumausaineita kohtaan. | 2008 | KOM | Kertomus | Strategian yleistavoitteet 18–19 EU:n tasolla tapahtuva huumausainepolitiikan koordinointi olisi toteutettava neuvoston horisontaalisen huumausainetyöryhmän kautta. | 4. Tehokas koordinointi neuvostossa | 1. Horisontaalisen huumausainetyöryhmän olisi keskityttävä toiminnassaan EU:n toimintasuunnitelman täytäntöönpanoon. | Meneillään | Neuvosto | Komission vuotuinen tilannekatsaus | 2. Horisontaalisen huumausainetyöryhmän olisi oltava neuvostossa päävastuussa huumausaineiden torjunnan koordinoinnista EU:n tasolla. Huumausainetyöryhmän ja muiden huumausainekysymyksiä ja ulkosuhteita käsittelevien neuvoston työryhmien toimien koordinointia olisi tehostettava. | Meneillään | Neuvosto | Huumausainetyöryhmän toimeksiantoa tarkistetaan vuoteen 2005 mennessä. Huumausainetyöryhmässä ulkosuhteisiin ja huumaus-aineisiin liittyvistä kysy-myksistä käytyjen keskus-teluiden tulokset raportoidaan kyseisestä alueesta vastaavalle työryhmälle ja päinvastoin. | Strategian yleistavoite 20 Yksi aloista, joille koordinoinnilla on erityisen suuri merkitys, on kansainvälinen yhteistyö. | 5. Huumausaine-politiikan ottaminen järjestelmällisesti huomioon suhteissa tiettyihin kolmansiin maihin ja niiden kanssa tehtävissä sopi-muksissa. | 1. Neuvoston olisi varmistettava, että eri alueita varten laaditut EU:n toimintasuunnitelmat hyväksytään vain siinä tapauksessa, että niiden täytäntöönpanoon on myönnetty riittävästi varoja. | Meneillään | Neuvosto | Vuoteen 2008 mennessä annettava komission kertomus | 2. Kolmansien maiden/alueiden kanssa tehtäviin uusiin sopimuksiin olisi sisällytettävä huumaus-aineiden torjuntaan liittyvää yhteistyötä koskeva erityislauseke. | Vuosittain | Neuvosto KOM | Erityisen huumausaine-lausekkeen sisältävien uusien sopimusten lukumäärä | Strategian yleistavoite 21 Huumausainekysymysten ja -politiikan koordinoinnista vastaavat kansalliset viranomaiset osallistuvat EU:n toimintasuunnitelmien täytäntöönpanoon osana kansallisten ohjelmien täytäntöönpanoa. | 6. Säännöllinen keskustelufoorumi EU:n tasolla toteutettavalle koordinoinnille | Puheenjohtajavaltio ja komissio huolehtivat siitä, että huumausaineiden torjunnan koordinoinnista vastuullisilla on tilaisuus kokoontua vaihtamaan tietoja kansallisista kehitysnäkymistä, kartoittamaan mahdollisuuksia yhteistyön laajentamiseen ja tarkastelemaan EU:n toimintasuunnitelman täytäntöönpanon edistymistä. | Kahdesti vuodessa | PJV KOM JV | Kokousten päätelmät | KYSYNNÄN VÄHENTÄMINEN | Strategian yleistavoite 22 Huumausaineiden käytön, huumausaineriippuvuuden ja huumausaineista aiheutuvien terveydellisten ja sosiaalisten riskien mitattavissa oleva väheneminen | Tavoite | Ehdotettu toimi | Aikataulu | Vastuutaho | Arviointiväline/-indikaattori | 7. Huumausaineiden kysynnän vähentämiseen tähtäävien toimenpiteiden laajentaminen ja tehostaminen | Olisi varmistettava, että huumausaineiden kysynnän vähentämistä koskevista ohjelmista laaditaan arviointi ja että arvioinnin perusteella parhaiksi katsottuja käytäntöjä levitetään tehokkaasti. Huumausaineiden kysynnän vähentämiseen tähtäävää EHNVS:n EDDRA-tietokantaa (Exchange on Drug Demand Reduction Action) ja muita tietokantoja olisi käytettävä tehokkaammin ja niitä olisi päivitettävä säännöllisesti. | 2007 | JV EHNVS | Arvioitujen kysynnän vähentämistä koskevien ohjelmien lukumäärä EDDRA-tietokannassa; EDDRA-tietokannan käyttäjien lukumäärä Huumausaineiden käyttöä ja niihin liittyviä riskejä koskeva valistustoiminta koululaisten keskuudessa (EHNVS) | Strategian yleistavoite 25.1 Torjuntaohjelmien laajentaminen ja tehostaminen, kohdennettu torjunta ja perhe-/yhteisötason torjunta mukaan luettuina | 8. Kouluissa toteutettavien torjuntaohjelmien laajentaminen ja tehostaminen | Olisi varmistettava, että kouluopetukseen sisällytetään laajoja torjuntaohjelmia, jotka kattavat lailliset ja laittomat huumausaineet sekä huumausaineiden sekakäytön, tai että ohjelmat pannaan täytäntöön mahdollisimman kattavasti. | 2007 | JV | Niiden jäsenvaltioiden lukumäärä, joissa kattavien ohjelmien muodossa toteutettava huumausaineiden torjunta on sisällytetty kouluopetukseen; ohjelmien vaikutuspiiriin kuuluvien koululaisten osuus kaikista koululaisista | 9. Kohdennetun torjunnan käyttöönotto Uusien keinojen kehittäminen kohde-ryhmien saavutta-miseksi, esim. Internet | Erityisiä kohderyhmiä (esim. riskiryhmiin kuuluvat perheet, koulunkäynnin keskeyttäneet jne.) ja erityistilanteita (esim. huumeidenkäyttö liikenteessä, työpaikoilla, vapaa-ajalla jne.) koskevia torjuntaohjelmia olisi kehitettävä ja parannettava. | 2007 | JV KOM | Erityisten kohderyhmien saatavilla olevien torjunta-ohjelmien osuus (EHNVS) Vuoteen 2008 mennessä toteutettava komission tutkimus autolla ajamisesta alkoholin, huumausaineiden ja lääkkeiden vaikutuksen alaisena Jäsenvaltiot antavat vuoteen 2008 mennessä huumausaine-työryhmälle raportin työpaikoilla toteutettavien huumausaineiden torjuntaohjelmien yleisyydestä Vapaa-ajalla toteutettavien huumausaineiden torjuntahankkeiden lukumäärä, laajuus ja arvioitu tehokkuus (EHNVS) | Strategian yleistavoite 25.2 Parannetaan erityisesti psykoaktiivisia aineita kokeilevien nuorten mahdollisuuksia osallistua ohjelmiin, joiden tarkoituksena on puuttua huumausaineiden käyttöön mahdollisimman varhaisessa vaiheessa | 10. Parannetaan riski-tekijöiden seulonnassa ja varhaisessa puuttu-misessa sovellettavia menetelmiä | Huumausaineiden käytön havaitsemiseen liittyvät toimet olisi sisällytettävä potentiaalisten huumausaineiden käyttäjien kanssa tekemisissä olevien ammatinharjoittajien koulutukseen. | Meneillään | JV | Jäsenvaltiot antavat vuoteen 2008 mennessä raportin tällaista koulutusta saavien ammatinharjoittajien prosentuaalisesta osuudesta Ikä, jossa huumausaineita on käytetty ensimmäistä kertaa / ensimmäinen vieroitus-hoitopyyntö on esitetty (EHNVS) | Strategian yleistavoite 25.3 Parannetaan mahdollisuuksia osallistua kohdennettuihin ja monimuotoisiin huumehoito-ohjelmiin, psykososiaalinen ja farmakologinen hoito mukaan luettuina | 11. Varmistetaan kohdennettujen ja monimuotoisten vieroitushoito- ja kuntoutusohjelmien saatavuus ja mahdol-lisuus osallistua niihin | 1. Saatavilla olisi oltava vaihtoehtoista vieroitushoitotarjontaa, jossa käytetään monia eri psykososiaalisia ja farmakologisia menetelmiä ja joka vastaa hoitotarpeita. | Meneillään | JV | Vieroitushoitotarpeita ja hoidon saatavuutta kuvaavat indikaattorit (EHNVS) | 2. Olisi laadittava strategioita ja suuntaviivoja, joilla parannetaan nykyisten hoitopalveluiden ulottumattomissa olevien huumausaineiden käyttäjien mahdollisuuksia saada kyseisiä palveluita. | Meneillään | JV | Ks. edellinen kohta. | 3. Kuntoutusohjelmien ja yhteiskuntaan sopeutumista koskevien ohjelmien saatavuutta ja kattavuutta olisi parannettava. | Meneillään | JV | Ks. edellinen kohta. | 12. Hoitopalveluiden laadun parantaminen | Olisi sovittava koko EU:ssa sovellettavista huumausaineiden vieroitushoidon vähimmäisvaatimuksista. | 2008 | Neuvosto KOM | Vuoteen 2007 mennessä tehtävä komission ehdotus | 13. Kehitetään edelleen vaihtoehtoisia seuraa-muksia huumaus-aineiden väärin-käyttäjille määrättäville vankeusrangaistuksille ja parannetaan vankeusrangaistusta kärsivien saatavilla olevia huumausaineiden väärinkäyttöön liittyviä palveluita | 1. Huumausainerikoksiin syyllistyville huumaus-aineiden väärinkäyttäjille määrättäville vankeus-rangaistuksille vaihtoehtoisia seuraamuksia olisi hyödynnettävä tehokkaasti ja niiden kehittämistä olisi jatkettava. | Meneillään | JV | Jäsenvaltioiden raportti horisontaaliselle huumausainetyöryhmälle vuoteen 2008 mennessä | 2. Olisi kehitettävä vankeusrangaistusta kärsiville suunnattuja huumausaineiden torjuntaan, vieroitushoitoon ja huumausainehaittojen lieventämiseen liittyviä palveluita, vankilasta vapautuvien yhteiskuntaan sopeuttamista koskevia palveluita sekä menetelmiä, joilla seurataan ja analysoidaan huumausaineiden käyttöä vankien keskuudessa. | Meneillään | JV KOM | Vuoteen 2007 mennessä tehtävä ehdotus komission suositukseksi | Strategian yleistavoite 25.4 HI-viruksen ja aidsin, hepatiitin, muiden infektioiden, tartuntatautien ja huumausaineista aiheutuvien terveydellisten ja sosiaalisten haittojen ehkäisyyn ja hoitoon liittyvien palveluiden parempi saatavuus | 14. Huumausaineiden käyttöön liittyvien terveysriskien ehkäisy | Huumausaineiden väärinkäyttöön liittyvien terveyshaittojen ehkäisemisestä ja vähentämisestä annetun neuvoston suosituksen täytäntöönpano | Meneillään | JV | Vuoteen 2006 mennessä annettava komission kertomus | 15. Haittojen vähentä-miseen liittyvien palveluiden saatavuus | Olisi varmistettava, että huumeriippuvaisten saatavilla on korvaus- ja ylläpitohoitopalveluiden ja neulanvaihtopalveluiden kaltaisia palveluita, joiden tarkoituksena on vähentää huumausaineiden käyttöön liittyviä riskejä. | Meneillään | JV | Jaettujen ruiskujen ja palveluiden piiriin kuuluvien huumausaineiden käyttäjien arvioitu määrä (EHNVS) Hoitotarpeita ja hoidon saatavuutta kuvaavat indikaattorit (EHNVS) | 16. HI-viruksen ja aidsin, hepatiitti C:n sekä muiden veriteitse tarttuvien infektioiden ja tautien leviämisen ehkäiseminen | Olisi varmistettava, että HI-virusta/aidsia, hepatiitti C:tä ja muita veriteitse tarttuvia tauteja koskevat kattavat ohjelmat pannaan täytäntöön, riskialttiille ryhmille suunnattujen palveluiden tarjoajien välinen koordinointi ja yhteistoiminta mukaan luettuna. | Meneillään | JV KOM | HI-viruksen, hepatiitti C.n ja muiden infektioiden esiintymistiheyttä kuvaavat indikaattorit (EHNVS) | 17. Huumausaine-kuolemien vähentäminen | Huumausainekuolemien vähentäminen olisi asetettava erityistavoitteeksi toiminnan kaikilla tasoilla ja olisi otettava käyttöön erityisesti tähän tarkoitukseen suunniteltuja toimenpiteitä. | Meneillään | JV | Huumausainekuolemia kuvaava indikaattori (EHNVS) | TARJONNAN VÄHENTÄMINEN | Strategian yleistavoite 27.1 Lujitetaan EU:ssa harjoitettavaa lainvalvontayhteistyötä sekä strategisilla että rikosten ehkäisyyn liittyvillä tasoilla huumausaineita ja lähtöaineiden käyttöä laittomiin tarkoituksiin koskevan operatiivisen toiminnan edistämiseksi | 18. Synteettisten huumausaineiden tuotannon ja myynnin vähentäminen | Olisi kehitettävä aikaisempien kokemusten pohjalta pitkäaikainen ratkaisu synteettisten huumausaineiden rikosteknisen profilointi-analyysin käyttämiseksi lainvalvontatarkoituksiin. | 2008 | JV KOM Europol | Komission kertomus | 19. Huumausaine-rikoksiin liittyvää rahanpesua ehkäisevä toiminta | Olisi pantava täytäntöön operatiivisia yhteishankkeita. | Meneillään | JV Europol Eurojust | Käynnistettyjen tai loppuun saatettujen hankkeiden lukumäärä Huumausainerikoksiin liitty-vät todetut ja pysäytetyt kassavirrat | 20. Menetetyksi tuomittujen varojen käyttö huumausaine-hankkeiden rahoitukseen | Olisi tutkittava, voidaanko kehittää rahasto, josta rahoitettaisiin operatiivisia yhteishankkeita käyttämällä huumausaineiden tuotannosta ja kaupasta peräisin olevia menetetyksi tuomittuja varoja. | 2007 | KOM | Rahaston perustamista koskevia parhaita käytäntöjä koskeva tutkimus | 21. Selvitetään, onko huumekaupan ja terro-rismin rahoittamisen välillä kytköksiä | Olisi toteutettava tutkimus mahdollisista kytköksistä huumekaupan ja terrorismin rahoittamisen välillä. | 2007 | KOM JV | Valmis tutkimus | 22. Huumausaine-rikosten ehkäisemiseen liittyvän toiminnan laajentaminen | Olisi arvioitava huumausainerikollisuuden yleisyyttä EU:ssa. | 2006 | JV EHNVS | EHNVS esittelee komissiolle vuoteen 2008 mennessä koosteen aikaisemmista tutkimuksista. Huumausaineiden katukaupan laajuus, hinta, puhtaustaso ja vahvuus (EHNVS) | 23. Tutkitaan kolman-sissa maissa käytössä olevia toimintatapoja huumausainerikosten ehkäisemiseksi | Olisi toteutettava tutkimus toimintatavoista, joita kolmansissa maissa on käytössä huumausainerikosten ehkäisemiseksi. | 2008 | KOM | Valmis tutkimus | 24. Lisätään lainvalvonta-viranomaisille suunnattua koulutusta | Euroopan poliisiakatemian (CEPOL) olisi sisällytettävä vuotuisiin työohjelmiinsa enemmän lainvalvontaviranomaisille suunnattua koulutusta, joka liittyy erityisesti huumaus-aineiden tuotannon ja kaupan torjuntaan. | 2006 | CEPOL | CEPOLin vuotuiseen työohjelmaan sisällytetään vuodesta 2007 lainvalvonta-viranomaisille suunnattua lisäkoulutusta. | Strategian yleistavoitteet 27.2–27.3 Jäsenvaltioiden välisen tehokkaan lainvalvontayhteistyön lisääminen käyttämällä nykyisiä välineitä ja puitteita Huumausaineiden ja psykotrooppisten aineiden laittoman tuonnin ja viennin ehkäisy ja rankaiseminen | Tavoite | Ehdotettu toimi | Aikataulu | Vastuutaho | Arviointiväline/-indikaattori | 25. Lisätään ja kehitetään jäsen-valtioiden välistä ja tarvittaessa myös kolmansien maiden, Europolin ja/tai Euro-justin kanssa harjoi-tettavaa lainvalvonta-yhteistyötä kansain-välisen järjestäytyneen huumausaineiden tuotannon ja kaupan torjumiseksi | 1. Olisi toteutettava esimerkiksi yhteisiin tutkintaryhmiin, yhteisiin tullioperaatioihin ja Euroopan liikennepoliisien yhteistyöverkkoon liittyviä operatiivisia yhteishankkeita. | Meneillään | JV Europol Eurojust | Käynnistettyjen tai loppuun saatettujen operatiivisten yhteishankkeiden lukumäärä Takavarikoitujen lähtö- ja huumausaineiden määrä Hajotettujen rikollis-ryhmittymien lukumäärä Lakkautettujen laittomien laboratorioiden lukumäärä | 2. Europol laatii arviointiraportin huumaus-aineiden tuotannon ja myynnin EU:hun kohdista-masta uhasta ja huolehtii raportin jakelusta | Puolivuosittain | JV Europol | Arviointiraportti | 26. Huumausaineiden lähtöaineina käytet-tävien kemikaalien väärinkäyttöön liittyvän vakavan rikollisuuden torjuminen lisäämällä jäsenvaltioiden välistä ja tarvittaessa kolmansien maiden, Europolin ja/tai Eurojustin kanssa harjoitettavaa lain-valvontayhteistyötä | Olisi toteutettava yhteisiä operatiivisia hankkeita, kuten huumausaineiden lähtöaineita käsittelevän eurooppalaisen yksikön perustaminen. | Meneillään | JV Europol Eurojust | Käynnistettyjen tai loppuun saatettujen operatiivisten yhteishankkeiden lukumäärä Takavarikoitujen lähtö- ja huumausaineiden määrä Hajotettujen rikollis-ryhmittymien lukumäärä | 27. EU:n alueelle tuotujen lähtöaineiden ja erityisesti synteettisten huumausaineiden lähtöaineiden väärin-käytön ehkäiseminen | 1. Huumausaineiden lähtöaineita koskeva EU:n lainsäädäntö olisi pantava täytäntöön erityisesti tiivistämällä synteettisten huumausaineiden lähtöaineiden tuonnin valvontaa koskevaa yhteistyötä jäsenvaltioiden välillä ja lujittamalla EU:n ulkorajalla harjoitettavaa tullivalvontaa. | Meneillään | JV KOM | Käyttöön otettujen riskinvalvontamenetelmien lukumäärä | 2. Olisi tuettava YK:n kansainvälisen huumausainetoimikunnan INCB:n (International Narcotics Control Board) kansainvälisiä hankkeita (erityisesti Project Prism). | Meneillään | JV KOM Europol | Käynnistettyjen tai loppuun saatettujen hankkeiden lukumäärä | Strategian yleistavoite 27.5 EU:n ulkopuolisiin maihin ja erityisesti huumausaineiden tuottajamaihin ja huumereiteillä sijaitseviin alueisiin kohdennettujen lainvalvontatoimien laajentaminen | 28. Jäsenvaltioiden yhteyshenkilö-verkostojen perustaminen ja laajentaminen huumausaineiden tuottajamaihin ja huumereiteillä sijaitseviin maihin | 1. Jäsenvaltioiden kolmansissa maissa toteuttamiin toimiin liittyvää operatiivista yhteistyötä ja koordinointia olisi parannettava järjestämällä verkostojen välisiä kokouksia. | Kahdesti vuodessa | JV | Kokousten lukumäärä | 2. Myös kolmansien maiden lainvalvonta-viranomaisten kanssa olisi harjoitettava operatiivista yhteistoimintaa. | Meneillään | JV | Käynnistettyjen ja loppuun saatettujen hankkeiden lukumäärä | KANSAINVÄLINEN YHTEISTYÖ | Strategian yleistavoite 30.1 Euroopan unionin kansainvälisissä järjestöissä ja kansainvälisillä foorumeilla harjoittaman toiminnan koordinointi, tehostaminen ja näkyvyyden lisääminen | Tavoite | Ehdotettu toimi | Aikataulu | Vastuutaho | Arviointiväline/-indikaattori | 29. Kansainvälisillä foorumeilla esitettävät EU:n yhteiset kannat huumausaineista | Huumausaineita käsittelevissä kansainvälisissä kokouksissa esitettävät EU:n kannanotot valmistellaan neuvoston horisontaalisessa huumausainetyöryhmässä. EU:n koordinointi-kokoukset olisi järjestettävä huumausaine-toimikunnan (Commission on Narcotic Drugs, CND) kokousten ja muiden kokousten yhteydessä. | Vuosittain | PJV JV KOM | Huumausainekysymyksiä käsittelevissä kansain-välisissä kokouksissa esitettyjen EU:n yhteisten kantojen lukumäärä | 30. EU:n huumaus-aineisiin soveltaman toimintalinjan suunnit-telu ja edistäminen | Puheenjohtajavaltion ja/tai komission olisi otettava päävastuu huumausaineisiin sovellettavan tasa-painoisen toimintalinjan suunnittelusta ja edistämisestä. | Vuosittain | PJV JV KOM | EU:n lausuntojen lukumäärä | 31. EU:n yhteisten päätöslauselmien esit-täminen ja muiden päätöslauselmien tukeminen | Puheenjohtajavaltion olisi pyrittävä siihen, että EU:n jäsenvaltioiden kannat YK:ssa ja erityisesti CND:ssä esitetään EU:n yhteisinä päätös-lauselmina ja/tai että EU osallistuu muiden päätöslauselmien tukemiseen. | Vuosittain | PJV JV KOM | EU:n yhteisten päätös-lauselmien ja EU:n tuke-mien päätöslauselmien lukumäärä | Strategian yleistavoite 30.2 Erityistoimien kohdistaminen ehdokasmaihin ja potentiaalisiin ehdokasmaihin, kuten vakautus- ja assosiaatioprosessiin osallistuviin maihin | 32. Ehdokasmaiden ja vakautus- ja assosiaatio-prosessiin osallistuvien maiden tukeminen | Kyseisille maille olisi tarjottava teknistä ja muuta apua niiden perehdyttämiseksi EU:n säännöstöön ja niiden avustamiseksi vaadittujen toimien toteuttamisessa. | 2008 | JV KOM EHNVS Europol | Loppuun saatettujen hankkeiden lukumäärä; kustannukset ja niiden prosentuaalinen osuus kyseisille maille suunnatun avun kokonais-kustannuksista | 33. Ehdokasmaille tarjotaan mahdollisuus osallistua EHNVS:n ja Europolin työskentelyyn | Sopimukset ehdokasmaiden kanssa | 2008 | Neuvosto KOM | Tehtyjen yhteistyö-sopimusten lukumäärä | Strategian yleistavoite 30.3 Huumausaineiden kysynnän ja tarjonnan tehokkaampi vähentäminen kolmansissa maissa, EU:n naapurimaat mukaan luettuina, sekä tärkeimmissä huumausaineiden tuottajamaissa ja kauttakulkumaissa | 34. EU:n naapurimaiden avustaminen | 1. Euroopan naapuruuspoliittisiin toiminta-suunnitelmiin sisältyvien huumausaineosioiden täytäntöönpano | 2008 | JV KOM | Täytäntöön pantujen huumausaineisiin liittyvien määräysten lukumäärä | 2. Järjestäytyneen rikollisuuden torjuntaa koskevaan EU:n ja Venäjän toimintasuunnitelmaan sisältyvien huumausaineosioiden täytäntöönpano | 2006 | JV KOM | Täytäntöön pantujen huumausaineisiin liittyvien määräysten lukumäärä | 35. Kolmansien maiden/alueiden avustaminen | Apu olisi annettava EU:n eri alueiden kanssa tekemien huumausaineita koskevien toimintasuunnitelmien puitteissa. Afganistanille olisi annettava erityisapua huumausaineiden valvontastrategian kehittämiseksi ja EU:n naapurimaille alueellisten huumausaineiden torjuntatoimien lujittamiseksi. | 2008 | JV KOM | Loppuun saatettujen hankkeiden lukumäärä; kustannukset ja niiden prosentuaalinen osuus kyseisille maille/alueille suunnatun avun kokonais-kustannuksista | 36. EU:n on ajettava myös jatkossa ja kehitettävä aktiivista politiikkaa suhteessa kolmansiin maihin/alueisiin | 1. EU:n, Latinalaisen Amerikan ja Karibian alueen huumeidentorjunnan koordinointi- ja yhteistyö-järjestelmän sekä huumausaineita käsittelevien kolmikantakokousten kaltaisten järjestelmien käyttö | Meneillään | Neuvosto KOM | Vuosikertomukset kyseisten järjestelmien käytöstä | 2. Huumausaineita koskevien toiminta-suunnitelmien puitteissa harjoitettua toimintaa ja toteutettuja toimenpiteitä olisi arvioitava ja niille olisi tarvittaessa asetettava uusia painopistealueita; toimintasuunnitelmia on laadittu: - Latinalaisen Amerikan ja Karibian alueen kanssa - Keski-Aasian maiden kanssa - Länsi-Balkanin maiden kanssa. | 2006 2007 2008 | Neuvosto KOM | Tarkastelukertomukset | 37. Kolmansille maille/ alueille annettava johdonmukaisempi apu | 1. Tietojen vaihtaminen kolmansissa maissa ja alueilla harjoitettavasta operatiivisesta toiminnasta | Vuosittain | Neuvosto KOM | Komission vuosikertomus | 2. Yhteistyöohjelmiin sisältyvien EU:n ja jäsenvaltioiden huumausainehankkeiden arvioiminen | 2008 | JV KOM | Jäsenvaltioiden ja komission kertomukset neuvostolle | 3. Tekniseen apuun liittyvien päällekkäisyyksien ja puutteiden kartoittaminen. | 2008 | Neuvosto KOM | Komissio päivittää jäsenvaltioiden toimittamien tietojen perusteella tietokannan, joka sisältää tietoja ehdokasmaissa ja kolmansissa maissa toteutettavista teknisen avun hankkeista; komission kertomus neuvostolle. | TIEDOTUS, TUTKIMUS JA ARVIOINTI | Strategian yleistavoite 31 Huumausaineongelman parempi tuntemus ja optimaalisen ratkaisun löytäminen siihen | Tavoite | Ehdotettu toimi | Aikataulu | Vastuutaho | Arviointiväline/-indikaattori | 38. Kaikilta osin luotettavien ja vertailu-kelpoisten tietojen antaminen keskeisistä epidemiologisista indikaattoreista | Viiden keskeisen epidemiologisen indikaattorin kokonaisvaltainen soveltaminen ja mahdollinen hienosäätö | 2008 | JV EHNVS | Jäsenvaltioiden raportit mahdollisista ongelmista indikaattoreiden soveltamisessa | 39. Luotettavien tietojen antaminen huumetilanteesta | Indikaattoriluettelon kokoaminen ja arviointivälineiden kehittäminen EU:n huumausainestrategian ja toiminta-suunnitelmien arviointia varten | Meneillään | KOM EHNVS Europol | Komission yhteistyössä EHNVS:n ja Europolin kanssa laatima vuotuinen arviointi-kertomus | 40. Selkeä tiedotus huumausaineiden käytön ja huumausaine-markkinoiden uusista kehityssuuntauksista ja -malleista | Olisi päästävä sopimukseen EU:n suuntaviivoista ja järjestelmistä uusien suuntausten kartoittamista ja seurantaa sekä niihin kohdistettavia toimenpiteitä varten. | 2008 | Neuvosto KOM | Komission, EHNVS:n ja Europolin ehdotus vuoteen 2007 mennessä | 41. Huumausaine-ongelman ratkaisemi-seen käytettyjen jul-kisten varojen määrästä laadittavat arviot | Jäsenvaltioiden ja komission olisi arvioitava huumausaineongelman ratkaisemiseen suoraan ja välillisesti käytettyjen varojen määrä. | 2006 | JV KOM | Huumausaineisiin liittyvään lainvalvontaan, terveydellisiin ja sosiaalisiin kysymyksiin sekä kansainväliseen yhteistyöhön käytettyjen varojen arvioiminen yhteistyössä EHNVS:n kanssa | Strategian yleistavoite 31.2 Kuhunkin EU:n toimintasuunnitelmaan olisi sisällytettävä EU:n tasolla painotettavia keskeisiä tutkimusaiheita, joiden valinnassa otetaan huomioon huumausaineongelman nopea kehitys. | 42. Perehtyminen huumaus-aineiden väärinkäytön ja huumeriippuvuuden taustalla vaikuttaviin tekijöihin sekä vieroitushoitoon | Biolääketieteellisiä, psykososiaalisia ja muita huumausaineiden väärinkäytön ja huumeriippuvuuden taustalla vaikuttavia tekijöitä koskevan tutkimustoiminnan osuutta yhteisön ja jäsenvaltioiden tutkimus- ja kehitysohjelmista olisi lisättävä. | Meneillään | JV KOM | Aiheiden kartoittaminen ja niiden sisällyttäminen puiteohjelmaan ja työohjelmiin sekä kansallisiin tutkimusohjelmiin Tutkimusohjelmaan hyväksyttyjen huumausaineisiin liittyvien hakemusten lukumäärä ja jäsenvaltioissa tukea saaneiden hankkeiden lukumäärä | 43. Huumausaine-tutkimukseen liittyvän huippuosaamisen verkostojen perustaminen | Tutkimusverkostoja, yliopistoja ja ammatin-harjoittajia olisi kannustettava kehittämään/ luomaan huippuosaamisen verkostoja resurssien käytön optimoimiseksi ja tutkimustulosten levittämisen tehostamiseksi. | 2007 | KOM | Komission kertomus verkot-tumisen laajuudesta ja verkostoille hankitusta rahoituksesta | Strategian yleistavoite 32 Seikkaperäisten tietojen antaminen EU:n tasolla nykyisin harjoitettavan toiminnan vahvuuksista ja puutteista | 44. Jatkuva kattava arviointi | 1. Komissio esittää neuvostolle ja Euroopan parlamentille tilannekatsauksen toiminta-suunnitelman täytäntöönpanosta ja ehdottaa ratkaisuja havaittujen puutteiden poista-miseksi ja mahdollisiin uusiin haasteisiin vastaamiseksi. | Vuosittain | KOM | Tilannekatsaukset | 2. Komissio toteuttaa vaikutustenarvioinnin, jonka perusteella laaditaan ehdotus uudeksi toimintasuunnitelmaksi (2009–2012). | 2008 | KOM | Yhteistyössä EHNVS:n ja Europolin kanssa toteutettava vaikutustenarviointi | 45. Jäsenvaltioiden huumausainelain-valvontajärjestelmien keskinäisen arvioinnin seuranta | Parhaita käytäntöjä koskevien suositusten täytäntöönpanoaste | 2006 | Neuvosto | Neuvoston raportti ja ehdotus suosituksiksi | [1] KOM(2004) 707 lopullinen. [2] Numerointi noudattelee vuodet 2005–2012 kattavan EU:n huumausainestrategian yleistavoitteiden numerointia. [3] Puheenjohtajavaltio = PJV, Jäsenvaltiot = JV, Komissio = KOM